jkorsvik/nowiki_second_scrape_merged huggingface dataset:
Shinjuku

Shinjuku (japansk: 新宿区) er et av Tokyos 23 bydistrikter. Det er et betydelig handels- og administrasjonssenter, bl.a. ligger Tokyo-prefekturets regjeringsbygning her. Shinjuku stasjon er den stasjonen i verden som brukes av mest passasjerer hver dag (i gjennomsnitt 3,64 millioner). I november 2016 hadde valgkretsen Shinjuku et beregnet folketall på 339 283, og en befolkningstetthet på 18 611 personer per km2. Det totale arealet er 18,23 km2.


== Geografi ==
Bydeler som omkranser Shinjuku er Chiyoda i øst, Bunkyo og Toshima i nord, Nakano i vest, og Shibuya og Minato i sør. Det høyeste punktet i Shinjuku er Hakone Hill (44,6m) i Toyama Koen, øst for stasjonene Takadanobaba og Shin-Okubo.


=== Områder ===
Ichigaya
Kabukicho
Nishi-shinjuku
Okubo
Shinanomachi
Shinjuku Gyoen
Shinjuku ni-chome
Waseda


== Referanser ==


== Eksterne lenker ==
(en) Shinjuku, Tokyo – kategori av bilder, video eller lyd på Commons
Shinjuku by offisielle nettsted (japansk)
Shinjuku by offisielle nettsted (engelsk)
Cappelen Damm

Cappelen Damm er et norsk forlag som ble dannet da forlagene J.W. Cappelen, grunnlagt i 1829 og eid av Bonnier, og N.W. Damm & Søn, grunnlagt 1843 og eid av Egmont, slo seg sammen i 2007. Forlaget omtaler seg selv som Norges største.  
Forlaget ledes av Tom Harald Jenssen, som har vært administrerende direktør i Damm siden 1990. Etter sammenslåingen hadde Cappelen Damm AS omtrent 550 ansatte, hvorav 320 i forlaget. Forlaget var eid i fellesskap av Bonnier og Egmont (50/50) fram til sommeren 2021, da Egmont ble eneeier.


== Tilknyttede virksomheter ==
Forlag og bokklubbavdelingene i Cappelen Damm ble samlet i «Cappelen Damm-huset» i avisa Dagbladets tidligere lokaler i Akersgata 47/49 i Oslo i april 2009.
Sentraldistribusjon er et heleid datterselskap i Cappelen Damm-gruppen. I 2011 kjøpte Cappelen Damm Høyskoleforlaget, som i dag inngår i Cappelen Damm Akademisk. Forlaget eier også 80 % av Flamme Forlag og 66 % av Lars Monsens forlag, Larsforlaget.Bokhandelkjeden Tanum, som Damm kjøpte sommeren 2006, inngikk i fusjonen som heleid datterselskap. Bokhandlene ble avviklet i 2020 etter store økonomiske tap, og nettbokhandelen ble nedlagt i 2021.Cappelen Damm eide den nå nedlagte Bokklubben Energica, som fulgte med oppkjøpet av Hilt & Hansteen  i 2006. Med overtakelsen av Bokklubben Energica fikk Cappelen Damm en sterkere satsing på alternative og pseudovitenskapelige temaer som gjenfødsel, krystaller, astrologi og ånder.


== Referanser ==


== Eksterne lenker ==
(no) Offisielt nettsted 
Video med tidslinje for Cappelen Damm
Dyade

Dyade er et norsk forlag og et tidsskrift som tar for seg områdene psykologi, meditasjon, kultur og samfunn. Navnet Dyade er avledet fra gresk, dyas, «to», og henviser til to enheter som blir behandlet som én, et par.Tidsskriftet utkommer med fire nummer i året og hvert nummer behandler ett spesifikt tema. Tidsskriftet utkom første gang i 1969. Tidsskriftet får økonomisk støtte fra Kulturrådet.Tidsskriftet Dyade utgis av den norske meditasjonsorganisasjonen Acem, og redaktør er (2009) professor Halvor Eifring, professor i moderne kinesisk ved Universitetet i Oslo, og meditasjonslærer i Acem.


== Referanser ==


== Eksterne lenker ==
Dyade
Dyade-bloggen
Miranda Richardson

Miranda Richardson (født 3. mars 1958 i Southport i Merseyside) er en britisk skuespiller.


== Filmografi ==
Gideon's Daughter (2006) [TV] Stella
Merlin's Apprentice (2006) [TV] Lady of the Lake
Provoked (2006) Veronica Scott
Wah-Wah (2006) Lauren Compton
Harry Potter og Ildbegeret (2005) Rita Slita
Midsummer Dream (2005) Queen Titania (voice)
Churchill - The Hollywood Years (2004) Eva Braun
The Phantom of the Opera (2004) Madame Giry
The Prince and Me (2004) Queen Rosalind
The Lost Prince (2003) (TV) Queen Mary
Spider (2002) Yvonne/Mrs. Cleg
The Hours (2002) Vanessa Bell
Chicken Run/Flukten fra Hønsegården (2000) Mrs Tweedy
Get Carter (2000) Gloria Carter
The Big Brass Ring (1999) Dinah Pellarin
Sleepy Hollow (1999) Lady Mary Van Tassel/Crone
Alice i Eventyrland (1999) Queen of Hearts/Society Woman
Merlin (1998) Queen Mab/The Lady of the Lake
St. Ives (1998) Miss Gilchrist
Apostelen (1997) Toosie
Saint-Ex (1997) Consuelo
The Designated Mourner (1997) Judy
Kansas City (1996) Carolyn Stilton
Tid for mer ømhet (1996) Patsy Carpenter
Fatherland (1994) Charlie Maguire
The Night and the Moment (1994) Julie
Tom & Viv (1994) Vivienne Haigh-Wood
Century (1993) Clara
The Line, the Cross and the Curve (1993) Mysterious woman
Besatt (1992) Ingrid Fleming
En deilig april (1992) Rose Arbuthnot
Fryktens Spill (1992) Jude O'Hara
Old Times (1991) Anna
Die Kinder (1990) (TV) Sidonie Reiger
Narren (1990) Columbine/Rosalind/Ophelia
The Bachelor (1990) Frederica
Ball Trap on the Cote Sauvage (1989) Early Bird
Twisted Obsession (1989) Marilyn
After Pilkington (1987) Penny
Eat the Rich (1987) DHSS Blonde
Solens rike (1987) Mrs Victor
Sorte Orm II (1985) (TV) Queenie
The Death of the Heart (1985) Daphne Heccomb
Angel Death (1985) Oriel
Dans Med Døden (1985) Ruth Ellis
Den Uskyldige (1985) Mary Turner
Historien om Emma Harte - A Woman of Substance (1983) (TV)  Paula McGill Amory


== Referanser ==


== Eksterne lenker ==
(en) Miranda Richardson – kategori av bilder, video eller lyd på Commons 
(en) Miranda Richardson på Internet Movie Database 
(sv) Miranda Richardson i Svensk Filmdatabas 
(da) Miranda Richardson på Filmdatabasen 
(da) Miranda Richardson på Scope 
(fr) Miranda Richardson på Allociné 
(en) Miranda Richardson på AllMovie 
(en) Miranda Richardson hos Turner Classic Movies 
(en) Miranda Richardson hos The Movie Database 
(en) Miranda Richardson på MusicBrainz 
(en) Miranda Richardson på Songkick
Acem-meditasjon

Acem-meditasjon er en norskutviklet metode for avspenning og personlig vekst. Teknikken er en såkalt "lydbasert ledighetsteknikk", og praktiseres ved at man gjentar en metodelyd i tankene så uanstrengt som mulig, mens tanker, følelser, stemninger og bilder får komme og gå som de vil. Acem-meditasjon praktiseres gjerne to ganger om dagen, 30 minutter om morgenen og 30 minutter på ettermiddagen. Ifølge Acem har rundt 60 000 personer lært teknikken.
Vanlige resultater av teknikken hevdes å være bedre søvn, bedre konsentrasjon og mer overskudd. Videre hevder Acem at på lengre sikt vil daglig praktisering av teknikken kunne bidra til større selvinnsikt og personlig vekst.
Teknikken sies å være nøytral, ikke-religiøs og ikke-mystisk, og basert på vestlig psykologi og livsstil.
Acem-meditasjon læres på kurs i regi av organisasjonen Acem.


== Eksterne lenker ==
http://www.meditasjon.no
Ridley Scott

Ridley Scott (født 30. november 1937 i Storbritannia) er en britisk filmregissør og filmprodusent.
Scott er utdannet designer og fotograf, og hadde sitt store internasjonale gjennombrudd med sci-fi-grøsseren Alien – den 8. passasjeren (1979).
Gjennom sin karrière har Scott vist et særlig talent for store og kostbare prosjekter. Blant filmsuksessene finner vi Blade Runner (1982), Thelma & Louise (1991), Gladiator (2000) og Black Hawk Down (2001). Scott ble nominert til Oscar for beste regi for de tre siste.
I 2016 vant han en Golden Globe for dramafilmen The Martian.
Han er en eldre bror av den avdøde filmskaperen Tony Scott.


== Filmografi ==


== Referanser ==


== Eksterne lenker ==
 (en) Ridley Scott – kategori av bilder, video eller lyd på Commons 
(en) Ridley Scott på Internet Movie Database 
(sv) Ridley Scott i Svensk Filmdatabas 
(da) Ridley Scott på Filmdatabasen 
(da) Ridley Scott på Scope 
(fr) Ridley Scott på Allociné 
(en) Ridley Scott på AllMovie 
(en) Ridley Scott hos Turner Classic Movies 
(en) Ridley Scott hos Rotten Tomatoes 
(en) Ridley Scott hos The Movie Database
Steinstreng

Steinstreng er et steingjerde som har mistet sin funksjon og er rast ned slik at det i dag sees som en smal eller bred rekke med steiner, mer eller mindre begravd av jord og torv. Steinstrenger er tørrmurt av naturstein, og har ofte hatt en opprinnelig høyde på 80-90 cm. I mange tilfeller synes steinstrengene å ha vært for lave til å ha fungert som gjerder, og har muligens vært fundament for tregjerder. Steinstrengene kan knyttes til gammelt jordbruk, og var ofte gjerder mellom beite og dyrkbar jord, med fegater som førte fra gårdstunet og ut til beiteområdene i utmarka. Funn av steinstrenger i landskapet er ofte et tegn på at det finnes fossile åkerspor i området. Datering av denne type kulturminner er vanskelig fordi de som regel ikke inneholder dateringsmateriale, og fordi de har vært i bruk over svært lang tid. Steinstrenger er i en del tilfeller knyttet til ødegårdsanlegg fra romersk jernalder og folkevandringstid (Kr.f-550 e. Kr). De er blant de vanligste kulturminnene man kan finne i et kulturlandskap.
John Kenneth Galbraith

John Kenneth Galbraith (født 15. oktober 1908 i Ontario, Canada, død 29. april 2006) var en kanadisk-amerikansk økonom, forfatter og politisk debattant. Galbraith tjenestegjorde i administrasjonen til Roosevelt under den store depresjonen på 1930-tallet og var professor ved Harvard i perioden 1949–75. Galbraith var USAs ambassadør til India fra 1961–63. John Kenneth Galbraith er kjent som rådgiver for flere demokratiske presidenter i USA og dessuten flere presidentkandidater. Han var en viktig premissleverandør bak president Johnsons program om The Great Society.
Galbraith var en formidler av tankene til den norskættede amerikanske sosiologen Thorstein Veblen. Galbraith var først og fremst en debattant og samfunnsaktør, ikke en vitenskapsmann. Hans misjon var å anvende økonomisk teori på praktiske økonomisk-politiske problemstillinger, ikke skape ny teori. Galbraith skapte mange begreper som siden er gått inn i dagligtalen, som «konvensjonell visdom», og «offentlig fattigdom, privat rikdom».

Det er en merkelig idé at de rike arbeider bedre hvis de hele tiden blir rikere, mens de fattige bare arbeider bedre hvis de blir fattigere

Galbraith døde 29. april 2006 på et sykehus i Cambridge i Massachusetts.
Han er far til Peter Galbraith.


== Noen utgitte bøker ==
The Great Crash (1955) analyserer og beskriver årsaken til aksjekrakket i 1929, som innledet Den store depresjonen.
Overflodssamfunnet (The Affluent Society) (1958, norsk utgave 1970) beskriver med hjelp av eksempler forholdet mellom privat luksus og offentlige feilgrep. Dette var boka som gjorde Galbraith kjent for en større leserkrets.
Usikkerhetens tidsalder (1978) Bokutgaven av en populær TV-serie om økonomiens (ide-)historie, ISBN 82-09-01544-3
American Capitalism: The Concept of Countervailing Power (1952) skildrer økonomien dominert av store selskaper og sterke organisasjoner.
The New Industrial State (1967) analyserer de store selskapene. Boken presenterer også en teori om konvergens mellom kapitalisme og sosialisme, og lanserer begrepet «technostructure».Galbraith ga ut sine memoarer, A Life in Our Times, i 1981.


== Se også ==
John Maynard Keynes


== Referanser ==


== Eksterne lenker ==
(en) John Kenneth Galbraith – kategori av bilder, video eller lyd på Commons 
(en) John Kenneth Galbraith på Internet Movie Database 
(sv) John Kenneth Galbraith i Svensk Filmdatabas 
(en) John Kenneth Galbraith på AllMovie 
(en) John Kenneth Galbraith hos The Movie Database 
(en) John Kenneth Galbraith på Discogs 
(en) John Kenneth Galbraith hos American National Biography 
(no) Liste med publikasjoner av Galbraith  i biblioteksdatabasen BIBSYS
(no)  NRK.no: John Kenneth Galbraith er død
(no)  John Kenneth Galbraith er død – Dagens Næringsliv
Landsåsbanen

Landsåsbanen er en kunstgressbane i Harstad, Norge. Banen tilhører FK Landsås, og har en rik historie. Det moderne kunstgressdekket ble lagt i 2004, og vil med godt vedlikehold ligge i mange år framover.
Binswangers sykdom

Binswangers sykdom eller Progressiv vaskulær leukoencefalopati er en sjelden form for multi-infarkt demens forårsaket av forandringer i dypet av hjernens hvite substans. Sykdommen kjennetegnes av hukommelsestap, reduksjon av intellektuelt funksjonsnivå og endring i stemningsleie.
Binswangers sykdom er et av de nevrologiske syndromer som sees etter lengre tids høyt blodtrykk / hypertensjon. Den er ikke vanlig, men tydelig ødeleggende. Funnene ved gransking av vevsprøver under mikroskop / histologiske funn, er diffuse, irregulære tap av nervefibre / axoner og tap av isolerende fettstoff, myelin, rundt nervefibrene, fulgt av en omfattende arrdannelse / gliosis. Små infarkt kan sees i frontallappen. Den sykdomsfremmende / patologiske mekanismen kan være ødeleggelse forårsaket av alvorlig åreforkalkning / aterosklerose.
En pasient med langsiktig alvorlig høyt blodtrykk / hypertensjon utvikler stadig forværrende demens. CT-scans av hodet viser tap av hvit masse dypt i halvdelene av cerebrum, storehjernen.
Det er ingen behandling eller helbredelsesmuligheter kjent for Binswangers sykdom, men legemidler som brukes ved hypertensjon, depresjon, arytmier og hypotensjon (lavt blodtrykk) brukes for å behandle sykdommens symptomer.
Mesterdetektiven Basil Mus

Mesterdetektiven Basil Mus (originaltittel: The Great Mouse Detective) er en amerikansk tegnet fantasy- og mysteriefilm for barn fra 1986, produsert av Walt Disney Pictures. Filmen handler om musa Basil som er viden kjent som en mesterdetektiv blant andre dyr i London. En dag må han hanskes med mesterforbryteren Rottenikken som har bortført en dukkemaker. Det viser seg at Rottenikken har langt større planer fore. Historien er basert på Eve Titus' barnebokserie Basil of Baker Street (1958-1982). Både filmen og bøkene er inspirert av historiene om Sherlock Holmes.
Filmen er den 26. i rekken av Disneys klassikere.


== Handling ==
Når leketøysmakeren Rustimus blir bortført henvender hans datter Olivia seg til den kjente detektiven Basil Mus i Baker Street. Det viser seg at kidnapperen er en trebent flaggermus ved navn Flagre, som arbeider for en mesterkriminell kjent som professor Rottenikken. Rottenikken har til hensikt å tvinge Rustimus til å lage en robotkopi av selveste musedronningen, for slik å ta kontroll over hele museriket.


== Om filmen ==


=== Popularitet og økonomi ===
Mesterdetektiven Basil Mus ble en moderat publikumssuksess i USA, hvor den innbrakte $25,3 millioner i 1986 og ytterligere $13,3 millioner i 1992, til et samlet beløp på $38,6 millioner. Den havnet på 38. plass over de mest innbringende filmene i USA i 1986. Til tross for at inntektene overgikk produksjonskostnadene så anså en del bransjefolk den som en kommersiell skuffelse.Produksjonskostnadene var på $14 millioner.


=== Anmelderne ===
Den ble godt mottatt av anmelderne, noe som gjenspeiles i at den har fått 82 % på Rotten Tomatoes. Både Roger Ebert og Leonard Maltin gav den 3 av 4 stjerner.


=== Priser ===
Den ble tildelt prisen for beste lydklipp på animasjonsfilm av Motion Picture Sound Editors.


== Rolleliste (stemmer) ==


== Referanser ==


== Eksterne lenker ==
(en) Offisielt nettsted 
(en) Mesterdetektiven Basil Mus på Internet Movie Database 
(no) Mesterdetektiven Basil Mus hos Filmfront 
(sv) Mesterdetektiven Basil Mus i Svensk Filmdatabas 
(da) Mesterdetektiven Basil Mus i Danmark Nationale Filminstitut 
(fr) Mesterdetektiven Basil Mus på Allociné 
(nl) Mesterdetektiven Basil Mus på MovieMeter 
(en) Mesterdetektiven Basil Mus på AllMovie 
(en) Mesterdetektiven Basil Mus på Turner Classic Movies 
(en) Mesterdetektiven Basil Mus på Rotten Tomatoes 
(en) Mesterdetektiven Basil Mus på Metacritic
Holly Valance

Holly Rachel Vukadinović, kjent under artistnavnet Holly Valance, (født 11. mai 1983) er en australsk skuespillerinne og sangerinne. Hun er beslektet med den avdøde britiske komikeren Benny Hill – Hills søskenbarn var hennes bestefar. Hun ble utdannet på Star of the Sea College, en katolsk videregående skole i Melbourne.


== Karrière ==
Valances gjennombrudd kom da hun fikk rollen som «Felicity 'Flick' Scully» i TV-serien Naboer. Hennes første singel som musikkartist var Kiss Kiss (basert på den tyrkiske sangeren Tarkans hitsingle Simarik), som hun lanserte i 2002. Videoen til Kiss Kiss fikk mye oppmerksomhet fordi den ga intrykk av at hun danset naken, med nakenheten kun skjult av strategisk plassert belysning. Hennes debutalbum Footprints kom ut for salg mot slutten av det samme året.
Kiss Kiss debuterte på førsteplass både i Australia og Storbritannia. Hennes neste singel, Down Boy, havnet på andreplass i Storbritannia og tredjeplass i Australia, og debutalbumet hennes kom på niendeplass i Storbritannia og 16.-plass i Australia. 
Selv om et tredje album med singlene «Somebody Out There», «Ricochets», «Desire» og «Everything I Hate» var planlagt lansert, ble Valance sparket fra plateselskapet som en følge av rettslige problemer med hennes kjæreste/manager, samt at hennes andre album, State of Mind, hadde dårlige salgstall.
I 2004 gikk Valance tilbake til skuespilleryrket, denne gangen i USA, der hun oppttrådte i episoder av TV-serien CSI: Miami og Entourage, samt at hun i 2005 var med i en episode av CSI: NY. Hun har også medvirket i fem episoder av Prison Break.


== Listeplasseringer ==


== Referanser ==


== Eksterne lenker ==
(en) Holly Valance – kategori av bilder, video eller lyd på Commons 
(en) Holly Valance på Internet Movie Database 
(sv) Holly Valance i Svensk Filmdatabas 
(da) Holly Valance på Scope 
(fr) Holly Valance på Allociné 
(en) Holly Valance på AllMovie 
(en) Holly Valance hos The Movie Database 
(en) Holly Valance på Boomplay 
(en) Holly Valance på Discogs 
(en) Holly Valance på MusicBrainz 
(en) Holly Valance på Genius — sangtekster 
(en) Holly Valance på AllMusic 
Holly Valance på Twitter
Jack White

Jack White (født John Anthony Gillis 9. juli 1975, Detroit) er kanskje best kjent som vokalist, gitarist og frontfigur i rockbandet The White Stripes og kompisbandet The Raconteurs der han spiller med kamerat Brendan Benson.
Da The White Stripes i 2001 fikk sin kommersielle gjennombrudd, gikk ryktene om at Jack og makker Meg White var søsken, senere at de var gift. Duoen valgte å være taus om saken og selv om hjemmesiden til bandet hevdet at de ikke hadde vært gift, gikk et internettmagasin til bunns i saken og fant dokumenter som bekreftet at paret hadde vært gift i perioden 1997–1999.


== Oppvekst ==
Jack White var den yngste av ti søsken og vokste opp i en lavere middelklasse-familie rundt bydelen Mexicantown i Detroit. Alle hans eldre brødre var musikere og spilte i band og musikken kom nærmest inn med morsmelken. I ungdomstiden brukte han all sin tid på musikk og han hevdes å ha vært en musikknerd med få venner, og hadde han en venn, ville de to konstant spille og øve musikk. 
Den unge artistspiren var innom flere band før han valgte å satse på The White Stripes i 1997.


== The Raconteurs ==
I 2006 startet Jack White og kameraten Brendan Benson bandet The Raconteurs sammen med to av medlemmene i The Greenhorns. Alle har bakgrunn fra Detroit. Benson og White har begge hatt stor kommersiell suksess og selv om The Greenhorns har gjort det godt, kan de ikke skilte med den samme graden av suksess. 
The Greenhorns var oppvarmingsband for The White Stripes på Get Behind Me Satan»-turneen.
4. juli 2006 laget The Raconteurs musikkvideo på Dikemark, litt utenfor Oslo. Videoen "hands" inneholder trollmenn, en døveskole for piker, korttriks og trylleformler for å nevne noen ingredienser. Bandmeldemmene måtte under innspillingen prøve seg på tegnspråk. 7 døve jenter og ca. 20 jenter hentet fra et modellbyrå og et cheerleadinglag medvirket. De hørende jentene holdt seg i bakgrunnen og lot som at de var døve ved å bruke noen få, lette tegn. De virkelige døve jentene fra Oslo fikk hovedrollen. The Raconteurs nevnte i et intervju at de ble imponert av de døve jentene, at de hadde en innsikt som bandet ikke ante at de hadde. 
De medvirkende døve jentene har senere i intervju fortalt at de merket seg at mange synes det var vanskelig å tro at de kunne kjenne musikken selv om de ikke kunne høre den. 
Musikkvideoen ble positivt mottatt. Videoen er regissert av den amerikanske regissøren Ramon Bloomberg og produsert av norske Alex Herron.


== Referanser ==


== Eksterne lenker ==
(en) Offisielt nettsted 
(en) Jack White – kategori av bilder, video eller lyd på Commons 
(en) Jack White på Internet Movie Database 
(sv) Jack White i Svensk Filmdatabas 
(da) Jack White på Filmdatabasen 
(da) Jack White på Scope 
(fr) Jack White på Allociné 
(en) Jack White på AllMovie 
(en) Jack White hos The Movie Database 
(en) Jack White på Apple Music 
(en) Jack White på Discogs 
(en) Jack White på MusicBrainz 
(en) Jack White på SoundCloud 
(en) Jack White på Spotify 
(en) Jack White på Songkick 
(en) Jack White på Last.fm 
(en) Jack White på Genius — sangtekster 
(en) Jack White på AllMusic 
(en) Jack White på Twitter 
(en) Jack White på Facebook
Olav Snortheim

Olav Snortheim (født 9. april 1911, død 2. februar 1988) var en norsk folkemusiker. Snortheim vokste opp i Vestre Slidre, men bodde store deler av sitt liv på Harpefoss.
Snortheim behersket en rekke instrumenter: langeleik, munnharpe, bukkehorn, lur, seljefløyte og andre fløyter. Han var også kåsør, dirigent og sanger. Snortheim revolusjonerte langeleiksspillet ved at han innførte en ekstra streng på instrumentet for halvnoter.
Hans sønn, Ola Snortheim, var en svært anerkjent trommeslager og musiker på 1980/90-tallet.


== Kilder ==
The foremost langeleik player in late 1900s (På norsk og engelsk) Talik.no
Gambling 34

Gambling 34 er en seilbåt som ble tegnet av en av Norges mest kjente båtkonstruktører, Jan Herman Linge, i 1972.
De fleste av de ca. 50 båtene ble bygget på 70-tallet.
Linge tegnet også andre båter, blant annet: Yngling og Soling.


== Historie ==
Linge tegnet denne båten til den nye IOR 3/4 Tonns regattaklassen som ikke fantes på dette tidspunktet. Han «gamblet» og fikk terningkast seks (se seilmerket)! Gambling 34 var en rask båt i regattaene på 70-tallet. De fleste båtene ble levert som selvbyggersett med ferdig skrog og dekk. Den aller første båten laget Linge til seg selv med navnet «Gambling». Den ble utstilt på båtmessen i London tidlig på 70-tallet, men fikk dessverre ikke den ønskete suksessen. De fleste båter ble solgt og befinner seg fortsatt i Norge.
De første båtene ble laget av båtbygger Anders Martinius Gjeruldsen på Fevik med produksjonsnumre KMV 1 til 13.
Den siste båten ble laget på 80-tallet. Produksjonen av Gamblingen sluttet fordi den ikke kunne konkurrere prismessig med de svenske seilbåtene.

		


== Eksterne lenker ==
Gambling 34 interessegruppe
Oversikt over Gambling 34 eiere (kan redigeres)